jkorsvik/nowiki_second_scrape_merged huggingface dataset:
Leniwka

Leniwka er det tidligere navnet på den vestlige munningen av Wisła i Polen. Den begynner ved slusen i Biała Góra, hvor Nogat, den østlige munningen også begynner. Leniwka er bredere enn Nogat og har flere ganger større kapasitet. Siden 1895, i stedet for det gamle elveleiet som nå kalles Martwa Wisła, er hovedstrømmen blitt ledet gjennom en kanal til Østersjøen, og har med det skapt øya Wyspa Sobieszewska.


== Referanser ==
Ostrów

Merk at ordet Ostrów eller Ostrov er et felles slavisk navn for «øy»Ostrów er ei øy ved Østersjøen i deltaet til elva Wisła. Øya utgjør en del av byen Gdańsk i Polen, eller mer nøyaktig bydelen Mlyniska.
Nord for øya ligger Portkanalen (Kanał Kaszubski), mens en gren av Wisła kalt Martwa Wisła renner sør for øya.    
Ostrow hører til Gdańska Stocznia Remontowa, et velstående industriselskap og Stocznia Gdańska, ei gruppe som hører til Stocznia Gdynia.


== Eksterne lenker ==
(en) Ostrów (Gdańsk) – kategori av bilder, video eller lyd på Commons 
Hjemmesiden til Gdańska Stocznia Remontowa
Owrens gate

Owrens gate (8–34, 9–33) er ei gate på Sørsiden i Hønefoss. Gata starter ved krysset mellom Kvernbergsund bru og Storgata og løper østover mot Storelva, der den ender.
Owrens gate krysset opprinnelig Kongens gate og løp videre, men nå er ferdselen østover blokkert av villabebyggelse. Gaten fortsetter imidlertid fra Dronningens gate, dit en kommer gjennom innkjøring til søndre del av Løkka via Sundgata. Der krysser gata Anna Colbjørnsdatters gate og Oscars gate, før den ender opp Aabenraagata på Schjong.
Gata er oppkalt etter Ole Andreas Owren, som var fogd i Ringerike fra 1856 til sin død i 1889, og var før dette politimester og magistrat.


== Bildegalleri ==

		
		


== Se også ==
Gater i Hønefoss


== Referanser ==
Julija Litejkina

Julija Aleksandrovna Litejkina (født Julija Aleksandrovna Nemaja, russisk: Юлия Александровна Немая, født 30. desember 1977 i Khabarovsk kraj i Sovjetunionen), er en russisk skøyteløper som representerte hjemlandet under to påfølgende vinter-OL: i 2006 i Torino og i 2010 i Vancouver.


== Personlige rekorder ==
Oppdatert pr 20. mai 2011


== Meritter ==


=== Internasjonale mesterskap ===
Olympiske leker (Vinter) deltatt i 2 OL ved 2 konkurranser.

Torino 2006 på 500m og Vancouver 2010 på 500m.beste resultat 29.-plass på 500m i Torino 2006.Sprint-VM på skøyter deltatt i 4 sprint-VM.

Heerenveen 2006, Heerenveen 2008, Moskva 2009 og Obihiro 2010.beste resultat 11.-plass sammenlagt i Obihiro 2010.Enkeltdistanse-VM på skøyter deltatt i 2 enkeltdistanse-VM ved 3 konkurranser.

Nagano 2008 på 500m og 1000m, Richmond 2009 på 500m.beste resultat 5.-plass 500m i Richmond 2009.


=== Sammenlagt i Verdenscupen ===
Oppdatert etter sesongen 2010/11.


== Personlig ==
Hennes navn som gift er nå Julija Litejkina.


== Referanser ==


== Eksterne lenker ==
(en) Julija Litejkina – Olympedia 
(en) Julija Litejkina – Sports-Reference (OL-resultater – arkivert) 
(en) Julija Litejkina – Speedskatingbase.eu 
(en) Julija Litejkina – SpeedSkatingNews.info 
(en) Julija Litejkina – SpeedSkatingStats.com 
(en) Julija Litejkina på Jakub Majerski's Speedskating database (Adelskalender distanser og sammenlagt)
(en) Julija Litejkina på SpeedskatingResults.com (personlige rekorder og resultater fra og med 2007/08-sesongen)
(en) Profil som Yuliya Litejkina, Yuliya Liteykina og Yuliya Nemaya på The-Sports.org (mesterskaps- og noen verdenscup-resultater)
(en) Julija Litejkina på ISU sine nettsider. (distanseresultater)
(ru) Julija Litejkina på olymp2010.rian.ru
(ru) Julija Litejkina på Russlands skøyteforbund sider
(nl) Profil på Effesport.nl (noen resultater)
(en) Profil Arkivert 4. mars 2016 hos Wayback Machine. på SportNavigator.nl (personlige rekorder og info)
(en) Profil på NBC Olympics 2010
(en) Profil på BBC Sport Olympics 2010
(en) Profil på Yahoo Sports Olympics 2010 og på Yahoo Sports Olympics 2006.Bilder(en) Bilder av Julija Litejkina på SpeedSkatingPhotos.info/DesgPhoto.com
Nogat

Nogat er ei kanalisert elv i Polen og en av munningsarmene til Wisła i Polen. Nogat munner ut i Wisłalagunen. Den største byen langs elva er Malbork.


== Referanser ==


== Eksterne lenker ==
(en) Nogat – kategori av bilder, video eller lyd på Commons
Lennart von Post

Ernst Jakob Lennart von Post (født 16. juni 1884, død 11. januar 1951) var en svensk geolog og naturviter.
Han var professor i geologi ved Stockholms Högskola fra 1929. I mange år ledet han den vitenskapelige granskningen av svenske myrer, og er mest kjent for utviklingen av pollenanalyse som vitenskapelig metode.


== Referanser ==
Marianne Gossweiler

Marianne Gossweiler (født 15. mai 1943 i Schaffhausen) var en sveitsisk rytter som deltok i de olympiske leker 1964 i Tokyo og 1968 i Mexico by.
Gossweiler vant en olympisk sølvmedalje under OL 1964 i Paris. Hun og hesten «Stephan» var med på det sveitsiske laget som kom på andreplass i lagkonkurransen i dressur bak gullvinnerne fra Tyskland. De andre på laget var Henri Chammartin på «Woermann» og Gustav Fischer på «Wald».


== OL-medaljer ==
 1964  Paris - Sølv i hestesport, sprangridning lag  Sveits


== Referanser ==


== Eksterne lenker ==
(de) Marianne Gossweiler – Munzinger Sportsarchiv 
(en) Marianne Gossweiler – Olympics.com 
(en) Marianne Gossweiler – Olympic.org 
(en) Marianne Gossweiler – Olympedia 
(en) Marianne Gossweiler – Sports-Reference (OL-resultater – arkivert)
Museu de Arte de São Paulo

Museu de Arte de São Paulo er et kunstmuseum i São Paulo. Det ligger langs Avenida Paulista og er et av de mest kjente og viktigste museene i Latin-Amerika.
Museet ble grunnlagt i 1947 av entreprenør Assis Chateaubriand, og åpnet i 1968. I 2009 hadde det 679 019 besøkende.


== Eksterne lenker ==
(pt) Offisielt nettsted 
(en) Museu de Arte de São Paulo – kategori av bilder, video eller lyd på Commons 
(en) Museu de Arte de São Paulo – galleri av bilder, video eller lyd på Commons
Eiendoms- og byfornyelsesetaten (Oslo)

Eiendoms- og byfornyelsesetaten, Oslo kommune
Eiendoms- og byfornyelsesetaten (EBY) er kommunens grunneier og en aktiv pådriver for utvikling av byen. Oslo er i endring og vil i de kommende årene få betydelig økt befolkningsvekst. Sjøsiden og andre nye områder i byen utvikles, og mange områder transformeres fra næring til bolig. EBY har en viktig rolle med å ivareta kommunens grunneierinteresser, fremskaffe eiendom til sosial infrastruktur, og å bidra til ønsket byutvikling gjennom å forhandle fram utbyggingsavtaler.
EBY arbeider for en variert og bærekraftig vekst i hovedstaden ved å:

utvikle arealer for bygging av boliger, næring og andre offentlige formål
inngå utbyggingsavtaler og koordinere byutviklingsprosjekter
rydde opp i forurenset grunn og gjennomføre ulike miljøtiltak
kjøpe og selge eiendom
forvalte og leie ut eiendommer
arbeide for universell utforming
bidra til et attraktivt bysentrumKommuneplanen og de større områdeplanene vil være grunnsteinene i å tilrettelegge for en utbygging som er fremtidsrettet, klimavennlig og godt tilrettelagt for innbyggere og virksomheter. Omfattende planarbeid i 2017 vil være blant annet for Hovinbyen, delområder i Groruddalen, Gjersrud-Stensrud, byutviklingsområdene fra Skøyen til Lysaker (Fjordbyen 2), Filipstad og kollektivknutepunkter som skal fortettes med en høyere grad av utnytting enn i dag.


== Eksterne lenker ==
(no) Offisielt nettsted
Kommuneadvokaten i Oslo

Kommuneadvokaten i Oslo er en kommunal etat i Oslo kommune, administrativt underlagt Byrådslederens kontor. Kommuneadvokaten er selvstendig i juridiske spørsmål og bistår både Oslo byråd og Oslo bystyre, samt kommunens etater, foretak og bydeler. Etaten prosederer rettssaker for kommunen der ikke annet er bestemt.
Kommuneadvokaten består av 25 jurister (advokater eller advokatfullmektiger) og fem kontoransatte. Etaten ledes av kommuneadvokat Camilla Selman.


== Oppgaver ==
Kommuneadvokatens er juridisk rådgiver for kommunens organer. I utgangspunktet har kommunale virksomheter som trenger advokatbistand, i og utenfor rettssak, rett og plikt til å benytte Kommuneadvokaten. Etaten fører også rettssaker for staten hvor Skatteetaten er part.
Kommuneadvokaten deltar i 200–300 rettssaker hvert år. Saksfeltene omfatter både privatrett og offentlig rett samt noe strafferett. De vanligste saksområdene er erstatningsrett, skatterett, arbeidsrett, kontraktsrett, entreprise og ekspropriasjon.


== Eksterne lenker ==
Offisielt nettsted
H. C. Robbins Landon

Howard Chandler Robbins Landon ( 1926–2009) var en amerikansk musikkviter.


== Liv ==
Landon studerte musikk ved Swarthmore College og Boston University. Han flyttet etterpå til Europa og jobbet der som musikkritiker. Fra 1947 forsket han på Joseph Haydn og ble regnet som en av de store ekspertene på denne komponisten. Boka Symphonies of Joseph Haydn ble publisert i 1955 og på slutten av 1970-tallet etterfulgt av det fem bind store verket Haydn: Chronicle and Works. Sammen med kona Christa Landon redigerte han dessuten en rekke av Haydns komposisjoner.
Landon publiserte også arbeider av andre komponister, for eksempel Wolfgang Amadeus Mozart, Ludwig van Beethoven og Antonio Vivaldi. Han skapte begrepet «barococo» som en kritikk på den stereotype bruken av barokk- og rokokkomusikk som bakgrunnsmusikk som ble vanlig etter at LP-ene gjorde sitt inntog.
I 1956 forsøkte Landon å fullføre Mozarts c-moll-messe og i 1991 Rekviem.
I 1994 ble det oppdaget flere klaversonater som Landon først mente var nyoppdagede autentiske verk av Haydn, men som viste seg å være forfalskninger utført av Winfried Michel.Landon fikk Ernst von Siemens' musikkpris i 1992.


== Publikasjoner (utvalg) ==
Symphonies of Joseph Haydn, 1955
Beethoven: A Documentary Study, London, Thames & Hudson, 1974
Haydn: Chronicle and Works, 5 bind, Indiana University Press, 1976-1980
1791: Mozart's Last Year, London, Thames & Hudson, 1988
Vivaldi: Voice of the Baroque, London, Thames & Hudson, 1993


== Referanser ==


== Eksterne lenker ==
(en) Robbins Landon – kategori av bilder, video eller lyd på Commons 
(en) H. C. Robbins Landon på Internet Movie Database 
(en) H. C. Robbins Landon på Discogs 
(en) H. C. Robbins Landon på MusicBrainz 
(de) Verk av og om H. C. Robbins Landon i katalogen til det tyske nasjonalbiblioteket
(de) Verk av og om H. C. Robbins Landon i Deutsche Digitale Bibliothek
Thomas Heyward jr.

Thomas Heyward jr. (født 28. juli 1746 i Sør-Carolina, død 6. mars 1809) er en av Founding Fathers of the United States som signerte USAs uavhengighetserklæring som representant for delstaten Sør-Carolina.
Heyward studerte juss i England før han reiste til USA og ble valgt inn til den kontinentale kongressen i 1775 og han undertegnet den amerikanske uavhengighetserklæringen i juli 1776. Heyward begynte som jurist og dommer i Sør-Carolina i 1778. Under den amerikanske uavhengighetskrigen ble han tatt til fange av britene under beleiringen av byen Charleston i Sør-Carolina. Han fortsatte som dommer etter uavhengighetskrigen og pensjonerte seg i 1798.


== Referanser ==


== Eksterne lenker ==
(en) Thomas Heyward Jr. – kategori av bilder, video eller lyd på Commons 
(en) Founding Fathers of the United States – galleri av bilder, video eller lyd på Commons 
(en) Thomas Heyward jr. hos Amerikas forente staters kongress' biografiske kartotek 
(en) Thomas Heyward jr. hos American National Biography 
(en) Biography by Rev. Charles A. Goodrich, 1856
Knarvik skysstasjon

Knarvik skysstasjon var en kombinert busstasjon og drosjesentral i Nordhordland, lokalisert i regionsenteret Knarvik. I 2019 ble den omplassert til Knarvik senter og endret navn til Knarvik terminal Busstasjonen har 59 avganger på hverdager mellom Knarvik og Bergen. Foruten avganger til Bergen går det mange busser til ulike destinasjoner i regionen. Fjordekspressen stopper også på sin vei mellom Bergen og Førde (videre til Ålesund og Trondheim) med sine seks avganger hver vei.


== Referanser ==
DS «Roar» (1916)

DS «Roar» var et lasteskip bygget av Stavanger Støberi & Dok i 1916 med byggenummer 74. Skipet ble overlevert til rederiet K. M. Pedersen i Kragerø i august 1916. Gikk mellom Cuba og New York mellom 1917 og 1919. Skipet hadde flere navn og eiere før det ble hugget i Lübeck, Tyskland i 1958.


== Historie ==
1917:  I fart mellom Cuba og New York
1919:  Charter avsluttet
1929: juli: Solgt til A/B Ranja ved Erik Brodin jr. Stockholm, Sverige. Omdøpt «Ranja»
1945: juni: Solgt til A/B Tobis ved A.Th.Christensen, Trelleborg, Sverige. Omdøpt «Vibeke Christensen»
1950: juni: Solgt til H.Peters, Hamburg, Tyskland. Omdøpt «Martha Peters»
1958: februar: Solgt til hugging. Ankom Lübeck 16. februar.


== Kilder ==
Erling Jensen: Stavanger Støberi & Dok, 2008 ISBN 9788292309568
Ellis Island Roar


== Eksterne lenker ==
Stavanger Støberi & Dok Arkivert 7. april 2019 hos Wayback Machine.
DS «Idræt» (1917)

DS «Idræt» var et lasteskip bygget av Stavanger Støberi & Dok i 1917 med byggenummer 75. Skipet ble overlevert til rederiet Georg T. Monsen, Stavanger i mai 1917. Skipet ble satt i fart for United Fruit Company frem til 1944. hadde flere eiere og navn før det forliste ved Manzanillo Mexico i 1959.


== «Idræt» ==
1917: mai: Levert som «Idræt» til D/S Idræt A/S ved Georg T.Monsen, Stavanger.
1918: The Shipping Controller ved Sharp & Co.,London.
1919: D/S Idræt A/S ved Georg T.Monsen, Stavanger.
1927: april: D/S Idræt A/S ved Sverre Monsen. Stavanger.
1943: 04. november: Grunnstøtte nær Sand Key, Chinchorro Reef ved Cancún, Mexico. Var på reise fra Puerto Cortes, Honduras til Tampa, Florida med bananer. Senere bragt flott,  men kondemnert og solgt.


== «Alacran ==
1944: Solgt til Servicios Maritimos S.A., Puerto Limon, Costa Rica.  Omdøpt «Alacran»


== «Caribe» ==
1952: Solgt til Cia. Maritima Colombiana del Caribe S.A., Colombia. Omdøpt «Caribe»
1959: 27. oktober: Grunnstøtte ved Manzanillo


== Kilder ==
«D/S Idræt». Lillesand sjømannsforening. Besøkt 15. januar 2019. 
«Idræt» www.skipshistorie.net
«Idræt» www.warsailors.com
«Caribe» www.wrecksite.eu
Erling Jensen: Stavanger Støberi & Dok, 2008 ISBN 9788292309568


== Eksterne lenker ==
Stavanger Støberi & Dok Arkivert 4. oktober 2021 hos Wayback Machine.
DS «Konsul Olsen»

DS «Konsul Olsen» var et lasteskip bygget av Stavanger Støberi & Dok i 1918 med byggenummer 76. Skipet ble overlevert til rederiet Bugge & Olsen A/S i Larvik. Skipet hadde eiere og flere navn før det krigsforliste i 1941. Skipet var i svensk eie da det forliste.


== Historie ==
1923: Solgt til D/S A/S Rigel (Klüver & Co.), Kristiania. Omdøpt «Ytterøy»
1924: Erling H. Samuelsen, Manager
1925: Solgt til Skibs-A/S Varild (Jakhelln & Prebensen A/S), Oslo. Omdøpt «Fri»
1927: Solgt til Rederi-A/S Henneseid (Thoralf Holta), Porsgrund. Omdøpt «Henneseid»
1936: Solgt til O. F. Ahlmark & Co. Eftr. A/B, Karlstad, Sverige. Omdøpt «Aspen»
1941: 14 juli: Senket av britiske fly nord for IJmuiden på reise fra Gävle, Sverige til Rotterdam, Nederland, lastet med jernmalm. To personer omkom.


== Kilder ==
Erling Jensen: Stavanger Støberi & Dok 2008 ISBN 9788292309568
Skipshistorie.net – DS Ytterøy
Skipshistorie.net – DS Henneseid
Wreck Site – SS Aspen


== Eksterne lenker ==
(en) DS «Konsul Olsen» – Den internasjonale sjøfartsorganisasjonen 
Stavanger Støberi & Dok Arkivert 8. desember 2010 hos Wayback Machine.
Aabenraagata

Aabenraagata ligger på Schjong, på Sørsiden i Hønefoss. Gata løper sørover langs med Storelva fra enden av Owrens gate, og ender i Ringeriksgata. Den gir også adkomst til tverrgatene Thornes gate og Ådalsgata, som begge løper vestover fra Aabenraagata. 
Aabenraagata er navngitt etter vennskapskommunen Aabenraa på Sønderjylland i Danmark og preges av villabebyggelse og firemannsboliger mot vest.
Ardittikvartetten

Ardittikvartetten (Arditti Quartett) et strykekvartettensemble som er spesialisert på fortolkninger av verk fra 1900-tallet og samtidsmusikk.


== Historie ==
Ensemblet ble grunnlagt i 1974 av fiolinisten Irvine Arditti og senere har en rekke komponister dedisert sine strykekvartetter til det, totalt dreier det seg om flere hundre verk.
En rekke svært ulike samtidskomponister har latt Ardittikvartetten uroppføre sine verk:

Thomas Adès
Louis Andriessen
Georges Aperghis
Harrison Birtwistle
Benjamin Britten
John Cage
Elliott Carter
Edison Denisov
James Dillon
Hugues Dufourt
Pascal Dusapin
Ivan Fedele
Brian Ferneyhough
Luca Francesconi
Sofia Gubaidulina
Francisco Guerrero
Jonathan Harvey
Toshio Hosokawa
Mauricio Kagel
György Kurtág
Helmut Lachenmann
György Ligeti
Bruno Maderna
Philippe Manoury
Conlon Nancarrow
Roger Reynolds
Wolfgang Rihm
Giacinto Scelsi
Salvatore Sciarrino
Karlheinz Stockhausen
Iannis XenakisI løpet av de siste 25 årene har Ardittikvartetten mottatt en rekke priser, blant annet den tyske Schallplattenpreis flere ganger. Den har to ganger vunnet Gramophone Award for beste innspilling av samtidsmusikk: for verk av Elliott Carter (1999) og av Harrison Birtwistle (2002). I 1999 mottok ensemblet Ernst von Siemens' musikkpris for «sitt musikalske livsverk» og i 2004 fikk det Académie Charles Cros' pris Coup de Cœur for sine «bidrag i formidlingen av vår tids musikk».


== Medlemmer ==
Irvine Arditti - fiolin (fra 1974)
Ashot Sarkissjan - fiolin (fra juni 2005)
Ralf Ehlers - bratsj (fra januar 2003)
Lucas Fels - cello (fra 2006)


== Diskografi (lite utvalg) ==
Ardittekvartettens diskografi omfatter over 170 CD-er, et lite utvalg er:

György Ligeti: Strykekvartett nr.1/Strykekvartett nr.2 (CD: WERGO WER 60079-50, 1988)
Hans Werner Henze: Strykekvartett 1-5 (CD: WERGO WER 60114/15-50, 1986)
Arnold Schönberg: Strykekvartett I-IV (CD: Montaigne/naive MO782024, 1994)
Arnold Schönberg: Chamber Music (CD: Montaigne/naive MO782025, 1995)
Anton Webern: complete string trios and quartets (CD: Montaigne/naive MO782136, 2000)


== Utmerkelser ==
Ernst von Siemens' musikkpris (Juni 1999)
Gramophone Award (oktober 1999) for CD-en med verk av Elliott Carter
Gramophone Award (oktober 2002) Pulse Shadows av Harrison Birtwistle


== Referanser ==


== Eksterne lenker ==
(en) Offisielt nettsted 
(en) Arditti Quartet – kategori av bilder, video eller lyd på Commons 
(en) Ardittikvartetten på Discogs 
(en) Ardittikvartetten på MusicBrainz 
(en) Ardittikvartetten på Spotify 
(en) Ardittikvartetten på Songkick 
(en) Ardittikvartetten på Last.fm 
(en) Ardittikvartetten på AllMusic 
(de) Verk av og om Ardittikvartetten i katalogen til det tyske nasjonalbiblioteket
Avstumpet oktaeder

Et avstumpet oktaeder er et arkimedisk legeme med 6 firkantede og 8 heksagonale sider, 24 hjørner og 36 kanter. Denne blir konstruert ved å avstumpe (kutte av) en tredjedel av kantene i begge ender av et oktaeder, hvilket etterlater 6 nye firkantede sider og gjør de gamle trekant-sidene heksagonale.


== Areal og volum ==
Arealet A og volumet V til et avstumpet oktaeder med sidelengde a er:

  
    
      
        A
        =
        (
        6
        +
        12
        
          
            3
          
        
        )
        
          a
          
            2
          
        
        ≈
        26.7846097
        
          a
          
            2
          
        
      
    
    {\displaystyle A=(6+12{\sqrt {3}})a^{2}\approx 26.7846097a^{2}}
  

  
    
      
        V
        =
        8
        
          
            2
          
        
        
          a
          
            3
          
        
        ≈
        11.3137085
        
          a
          
            3
          
        
        .
      
    
    {\displaystyle V=8{\sqrt {2}}a^{3}\approx 11.3137085a^{3}.}
  


== Avstumpingssekvenser ==

		
		
		
		

		
		
		
		
		


== Se også ==
Arkimedisk legeme
Oktaeder
Thornes gate

Thornes gate er ei tverrgate som løper mellom Schjongs gate og Aabenraagata på Schjong, på Sørsiden i Hønefoss. Fra Thornes gate er det avkjøring til Kvernberggatas søndre del og Kahrs gate. Gata krysser også Dronningens gate og har avkjørsel til Anna Colbjørnsdatters gate nordover. Tidligere var det også avkjøring til Ådalsgata sørover, men denne er nå blokkert for motorisert ferdsel. Thornes gate ender i Aabenraagata ved Storelva.
Thornes gate er oppkalt etter kjøpmann og sagbrukseier Johan Fredrik Thorne fra Drammen. Han var sentral da Norges første dampskip, DS «Kong Ring», ble bygget på Øya (Hønefoss) i Hønefossen.


== Bildegalleri ==


== Se også ==
Gater i Hønefoss


== Eksterne lenker ==
(en) Thornes gate – kategori av bilder, video eller lyd på Commons
Partiløs politiker

En partiløs politiker eller uavhengig politiker er en person som besitter et mandat i en politisk forsamling, men ikke tilhører noe politisk parti. Noen partiløse innehar politiske synspunkter som ikke passer inn med noen eksisterende partier. Andre er assosiert med et parti, eller tidligere medlem av ett, men ønsker ikke å representere det. Atter andre hører til eller støtter et politisk parti, men ønsker ikke offisielt å binde seg til partiets politikk. Noen velger å danne et lite parti rundt seg selv for å stille liste til valg.
I Norge er partiløse politikere sjeldne, men det hender at personer fra uavhengige lister blir valgt inn ved lokalvalg. Det hender også at personer melder seg ut, eller blir presset ut av partiet sitt mens de innehar et politisk mandat, men allikevel fortsetter ut perioden sin. I 2010 meldte for eksempel Jørn Nordmeland seg ut av SV mens han satt som ordfører i Osen kommune. Arendal fikk en partiløs ordfører i 2011, da Torill Rolstad Larsen ble presset ut av Arbeiderpartiet mens hun satt som ordfører for partiet.I en del andre land er det mer vanlig at partiløse politikere stiller til valg.


== Referanser ==
Elektrum

Elektrum eller elektron er en naturlig forekommende legering av sølv og gull, og med spor av kobber og andre metaller. Det har også blitt produsert kunstig. Antikkens grekere kalte det for «gull» eller «hvitt gull» i motsetningen til «foredlet gull». Dets farge går fra blekt til skinnende gult, avhengig av andelen gull og sølv. Andelen av gull i naturlig elektrum i dagens vestlige Anatolia strekker seg 70 % til 90 %, i motsetningen til 45–55 % i elektrum som ble benyttet i myntene til antikkens Lydia i det samme geografiske området. Dette antyder at en grunn for oppfinnelsen av mynt i dette området var å øke profitten fra seignorage ved utstedte valuta med lavere gullinnhold enn det som var i det vanligvis sirkulerende metallet.
Elektrum ble benyttet så tidlig som 3000-tallet f.Kr. i det gamle rike i Egypt, tidvis som et ytre lag på pyramidens topp og obelisker.
Elektrum ble benyttet av Tertullian som eksempel på et tertium quid, med hvilket han mente en blanding med sammensatte egenskaper.
Elektrum ble også benyttet i å lage drikkebeger og mynter i antikken.


== Eksterne lenker ==
«Elektrum» i Nordisk familjebok, 2. opplag, 1907 (svensk)
Første mynt (svensk)
Løve mynter av elektrum i antikkens Lydia (ca 600 f.Kr. (engelsk)
Katrineåsen

Katrineåsen er et område i tettstedet Midtbygda i Asker. Området ligger på sydsiden av europavei 134. Katrineåsen utgjør sammen med Gleinåsen mesteparten av tettstedet Midtbygda. 
Katrineåsveien er eneste kjørbare vei inn i området. Den går fra Spikkestadveien forbi Røyken rådhus, over europavei 134 og inn i selve området. I tillegg til Katrineåsveien har åsen følgende veier: Bjerkelundveien, Ekornveien, Furutoppen, Jon Leiras vei, Lerkesvingen, Nils Slottos vei og Oreveien.